Številka: 100-89/2023/1

Datum: 15. 12. 2023

Na podlagi 68. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) **Urad Vlade Republike Slovenije za oskrbo in integracijo migrantov** objavlja prosto strokovno-tehnično delovno mesto za določen čas, do 30. 11. 2027 s polnim delovnim časom in poskusnim delom treh mesecev za čas trajanja operacije AMIF »Zagotovitev nastanitve in oskrbe mladoletnikov brez spremstva»

**POMOŽNI DELAVEC II v Sektorju za sprejem in oskrbo – (m/ž) (šifra DM 180)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj osnovnošolsko izobraževanje višje stopnje/osnovnošolska izobrazba,
* osnovna raven znanja tujega jezika,
* znanje o higieni živil in načelih HACCP sistema,
* vozniški izpit B kategorije.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Naloge delovnega mesta pomožni delavec II v Sektorju za sprejem in oskrbo so:

- opravljanje pomožno tehničnih in drugih enostavnih opravil,

- izvajanje enostavnih gospodinjskih opravil,

- opravljanje enostavnih opravil v kuhinji in prostorih, kjer se streže hrana (pomoč pri pripravi

 živil, kuhanje in delitev hrane, vzdrževanje čistoče),

- skrb za perilo,

- pomoč mladoletnim migrantom pri vsakdanjih aktivnostih in opravilih,

- higiensko vzdrževanje prostorov,

- druge naloge po navodilu nadrejenega.

**Posebnost delovnega mesta: neenakomerni delovni čas (razpored).**

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razviden zaključek šolanja ter leto in ustanova, na kateri je bila izobrazba pridobljena,
2. izjavo kandidata, da ima veljavni vozniški izpit B kategorije,
3. izjavo kandidata o znanju tujega jezika na osnovni ravni,
4. izjavo kandidata, da za namen tega postopka dovoljuje Uradu Vlade Republike Slovenije za oskrbo in integracijo migrantov pridobitev podatkov iz uradne evidence.

Zaželeno je, da je prijava poslana na priloženem obrazcu, vlogi pa je **potrebno priložiti izjavo o izpolnjevanju pogojev.**

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Z izbranim kandidatom bo sklenjena pogodba o zaposlitvi za določen čas do 30. 11. 2027, za čas trajanja operacije AMIF »Zagotovitev nastanitve in oskrbe mladoletnikov brez spremstva«, s polnim delovnim časom in poskusnim delom treh mesecev.

Zaposlitev sofinancira Evropska unija v okviru operacije AMIF »Zagotovitev nastanitve in oskrbe mladoletnikov brez spremstva».

Izhodiščni plačni razred za delovno mesto pomožni delavec II je 12. plačni razred, katerega vrednost znaša 708,46 EUR bruto.

Izbran kandidat bo delo opravljali v prostorih Urada Vlade Republike Slovenije za oskrbo in integracijo migrantov, **Volaričeva ulica 5, 6230 Postojna** oziroma v njegovih drugih uradnih prostorih.

Kandidati vložijo prijavo v pisni obliki, ki jo pošljejo v zaprti ovojnici z **označbo**: »**Za javno objavo** pomožni delavec II **v SSO Postojna št. 100-89/2023 (šifra DM 180)**« na naslov: Urad Vlade Republike Slovenije za oskrbo in integracijo migrantov, Cesta v Gorice 15, 1000 Ljubljana, in sicer **v 15 dneh** po objavi na spletnem portalu državne uprave GOV.SI (https:/www.gov.si/zbirke/delovna-mesta/) ter na spletni strani Zavoda Republike Slovenije za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov:** gp.uoim@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

V zvezi z dodatnimi informacijami o delovnem področju se lahko obrnete na mag. Katarino Štrukelj, tel. 01 200 84 01, v zvezi z informacijami o izvedbi postopka pa na Urško Dižovnik tel. 01 200 8424.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

mag. Katarina Štrukelj

 direktorica